Κρατικός Αερολιμένας Καρπάθου

Ο Κρατικός Αερολιμένας Καρπάθου   Πληροφορίες και φωτογραφίες για το αεροδρόμιο Καρπάθου  Αεροδρόμιο Καρπάθου(συντομογραφία IATA: AOK, ICAO: LGKP, ΥΠΑ: ΚΑΚΠ) βρίσκεται στην πεδινή περιοχή Αφιάρτης, στη νότια Κάρπαθο, 15 χιλιόμετρα νότια από την πρωτεύουσα του νησιού Πηγάδια Καρπάθου. Ο διάδρομος προσγείωσης-απογείωσης έχει μήκος 2.400 m και πήρε την τελική του μορφή το 1986.

Ιστορικό
μικρογραφία|Το κτίριο υποδοχής των επιβατών.
Ο αερολιμένας λειτουργούσε από το 1970, με ένα μικρό παράπηγμα εμβαδού περίπου 100 m2. Το 1993 δημιουργήθηκε κτήριο μεγέθους 800 m2 το οποίο κατεδαφίστηκε το 2005 για να δημιουργηθεί τελικά το σημερινό κτήριο των 12.500 m2  INTRAKAT Construction Group website, Επέκταση κτηρίου αεροσταθμού, ενός ορόφου με υπόγειο στον κρατικό αερολιμένα Καρπάθου, συνολικής επιφάνειας 12.500 m2 Οι νέες κτιριακές εγκαταστάσεις άνοιξαν τις πύλες τους στις 25 Ιουλίου 2009.

Τα διεθνή δρομολόγια, ξεκίνησαν το Μάιο του 1987.

 Γενικά στοιχεία 
Στοιχεία για τις αεροπορικές κινήσεις αεροσκαφών και επιβατών εσωτερικού και εξωτερικού, καθώς και γενικά στοιχεία για τον αερολιμένα της Καρπάθου, μπορεί να βρει κανείς στην ηλεκτρονική σελίδα της Υπηρεσίας Πολιτικής Αεροπορίας. Ο συνηθέστερος τύπος αεροσκάφους που προσγειώνεται στον αερολιμένα είναι τύπου Boeing 737-800.Στατιστικά στοιχεία

Εγκαταστάσεις - Υποδομές
Το κτήριο του αερολιμένα έχει επιμελημένο αρχιτεκτονικό σχεδιασμό και είναι εύκολα προσβάσιμο από άτομα με ειδικές ανάγκες. Το εμβαδόν των κτιριακών εγκαταστάσεων είναι 12.500 m2.
Στον αερολιμένα λειτουργεί μετεωρολογικός σταθμός, αστυνομικός σταθμός, εκδοτήριο εισιτηρίων, 10 γραφεία ελέγχου εισιτηρίων-αποσκευών επιβατών (check-in), γραφεία ενοικίασης αυτοκινήτων, κατάστημα αφορολογήτων ειδών (duty free), αναψυκτήρια και πρατήριο εφημερίδων καθώς και σταθμός ταξί. Υπάρχει χώρος στάθμευσης αυτοκινήτων και λεωφορείων.

Η κατηγορία πυρασφαλείας είναι έξι (6) για τη θερινή και πέντε (5) τη χειμερινή περίοδο.

Το αεροδρόμιο διαθέτει θέσεις στάθμευσης για 2 μεγάλα και 1 μικρό αεροσκάφος καθώς και για 1 ελαφρύ αεροσκάφος. 

Πρόσβαση
Η πρόσβαση στο αεροδρόμιο γίνεται οδικά κυρίως μέσω taxi. Υπάρχει και στάση λεωφορείων αλλά δεν εκτελούνται τακτικά δρομολόγια με την πρωτεύουσα του νησιού Πηγάδια.

Αεροπορικές εταιρείες και προορισμοί
Αεροπορικές εταιρείεςΠροορισμοίAeroItaliaΘερινή περίοδος: Μπέργκαμο Austrian AirlinesΘερινή περίοδος: ΒιέννηCondorΘερινή περίοδος: Μόναχο, ΝτύσσελντορφEurowingsΘερινή περίοδος: Γκρατς, Σάλτσμπουργκ Marabu AirlinesΘερινή περίοδος: Μόναχο NeosΘερινή περίοδος: Βερόνα, Μιλάνο-Μαλπένσα, Μπέργκαμο, Μπολόνια, Ρώμη-Φιουμιτσίνο Olympic AirΑθήνα, Κάσος, ΡόδοςSky ExpressΑθήνα,
Θερινή περίοδος: ΗράκλειοSmartwingsΘερινή περίοδος: ΠράγαTUIfly NetherlandsΘερινή πτήση charter: ΆμστερνταμTUIfly NordicΘερινή περίοδος: Στοκχόλμη VoloteaΘερινή περίοδος: Βενετία Νάπολη 

 Παραπομπές 

 Εξωτερικοί σύνδεσμοι 
 Κρατικός Αερολιμένας Καρπάθου στη σελίδα της ΥΠΑ
 Our Airports

Κατηγορία:Κτίρια και κατασκευές στην Κάρπαθο
Καρπάθου